google/wiki40b huggingface dataset:
General Motors

Ankstyvoji istorija

General Motors buvo įkurta 1908 metais Flinte (Mičiganas), kaip holdingas Buick markei. Tuo metu kompaniją valdė William C. Durant, kuris dar tais pačiais metais nupirko Oldsmobile markę. Kitais metais Durant nupirko Cadillac, Elmore, Oakland ir dar kelias markes. 1909 m. General Motors nupirko Reliance Motor Truck Company ir Rapid Motor Vehicle Company kompanijas, kurios vėliau tapo GMC. 1910 m. Durant buvo atstatydintas iš GM vadovo posto.
Durant paliko koncerną ir 1911 m. broliai Gaston ir Louis Chevrolet padėjo įkurti Chevrolet Motor Company. Jis grįžo į General Motors vadovo vietą 1916 metais su Pierre S. du Pont finansavimu. Chevrolet 1917 m. tapo General Motors koncerno dalis. Pirmasis GM Chevrolet’as buvo Chevrolet 490 modelis. Du Pont pašalino Durant iš GM vadovo posto 1920 m., įvairūs Du Pont interesai kontroliavo GM iki 6-dešimtmečio.
1918 metais GM nupirko McLaughlin Motor Car Company iš Ontarijo (Kanada), kuris gamino McLaughlin-Buick automobilį ir buvo pervadintas į General Motors of Canada Ltd.
General Motors pralenkė Ford Motor Company 3-dešimtmetyje.

4-tas dešimtmetis

Per 2 ir 3-dešimtmečius General Motors nupirko Yellow Coach autobusų kompaniją ir padėjo įkurti Greyhound lines autobusų linijas. Jie pakeitė tarpmiestinį traukinių transportą autobusais. GM įkūrė United Cities Motor Transit 1932 metais.
1930 metais GM pradėjo eiti link aviacijos, kai nupirko Fokker Aircraft Corp of America ir Berliner-Joyce Aircraft, kurios vėliau buvo sujungtos į General Aviation Manufacturing Corporation. Per rinkos biržą GM perėmė North American Aviation ir 1933 m. prijungė ją prie General Aviation, bet išlaikė North American Aviation vardą. 1948 metai GM nusikratė NAA kaip visuomeninės kompanijos, daugiau niekados neturėdama rimtų interesų aviacijos gamyboje.

II pasaulinis karas

II pasaulinio karo metu, General Motoras gamino daug ginkluotės, transporto ir net aviacijos technikos. Karo metu JAV automobilių gamintojai buvo susirūpinę, kad Naciai gali nacionalizuoti jų gamyklas Vokietijoje. 1939 metų pavasarį Vokietijos vyriausybė perėmė kasdieninį amerikiečiams priklausiusių automobilių gamyklų Vokietijoje valdymą, bet nusprendė jų nenacionalizuoti.
GM prezidentas William P. Knudson vadovavo JAV gamybai karo metais prezidentui Franklinui Ruzevelto komandoje. F. Ruzveltas Detroitą vadino Demokratijos arsenalu. Šiandien Detroitas yra JAV armijos Tank-Automotive and Armaments Command, kitaip žinomai kaip TACOM, būstinė.

Augimas po karo

General Motors tapo didžiausia JAV korporacija, pagal savo pajamas ir dalį BVP. 1953 metais Charles Erwin Wilson, tuo metu buvusį GM prezidentą, Dvaitas Eizenhaueris paskyrė JAV gynybos sekretoriumi. Tuo metu GM buvo vienas didžiausių darbdavių pasaulyje, kurį lenkė tik TSRS pramonės susivienijimai, kuriose dirbdavo daugiau žmonių. 1955 metais General Motors tapo pirma amerikiečių korporacija uždirbusi daugiau kaip vieną milijardą JAV dolerių per metus.
Egidijus Motieka

Biografija

Brolis Saulius Motieka. 1984 m. baigė Vilniaus universitetą, 1995 m. – Rytų kalbų ir civilizacijų institutą (Institut des Langues et Civilisations Orientales) Paryžiuje. 1993 m. humanitarinių mokslų daktaras.
1986–1999 m. dirbo Lietuvos istorijos institute. Nuo 1994 m. Vilniaus universiteto Tarptautinių santykių ir politikos mokslų instituto dėstytojas; nuo 1998 m. docentas. 1999–2004 m. – Valstybės saugumo departamento pareigūnas. 2004–2008 m. Strateginių studijų centro Vilniuje direktorius, nuo 2008 m. jo tarybos pirmininkas. 1993 m. ir 1994 m. stažavo Socialinių mokslų aukštųjų studijų institute (École des Hautes Études en Sciences Sociales) Paryžiuje, 1996–1999 m. – Sorbonoje I (Paryžius).

Mokslinė veikla

Mokslinės veiklos kryptys: XIX a. – XX a. vidurio ir Rytų Europos politinė istorija, religijotyra, tarptautiniai santykiai, geopolitika, strategija. 1988–2002 m. leidinio „Lietuvių atgimimo istorijos studijos“ vienas iniciatorių, nuo 1993 m. vyr. redaktorius. Nuo 1988 m. sudarė, su kitais 29 knygas.
Kazimieras Jaunius

Kazimieras Jaunius (1848 m. gegužės 18 d. Lembe, dab. Šilalės rajonas – 1908 m. kovo 9 d. Peterburge) – teologas, lietuvių kalbos tyrinėtojas.

Biografija

1866–1869 m. mokėsi klasikinėje Kauno gimnazijoje, kur buvo dėstomos lotynų ir graikų kalbos. Gimnazijos nebaigė. 1871–1875 m. studijavo Kauno kunigų seminarijoje. Antano Baranausko paskatintas pradėjo domėtis kalbos reikalais. 1875 m. įšventintas į kunigus, išvyko studijuoti į Peterburgo dvasinę akademiją. Ją baigęs 1879 m. tapo pirmos klasės teologijos magistru ir buvo paskirtas Kauno arkikatedros vikaru. Nuo 1880 m. buvo Kunigų seminarijos lotynų ir lietuvių kalbų, katekizmo dėstytojas, Mergaičių gimnazijos kapelionas, Žemaičių vyskupo sekretorius. 1885–1886 m. – lietuvių kalbos ir homiletikos (pamokslų sakymo teorijos) profesorius.
1892 m. už per didelį domėjimąsi kalbotyra iš Kauno kunigų seminarijos atleistas. Vėliau, profesoriaudamas Kazanės ir Peterburgo Dvasinėse akademijose, tęsė lietuvių kalbos tyrinėjimus, bendravo su žymiausiais to meto kalbininkais. 1895 m. kurį laiką jis gyveno Kaune pas istoriką Konstantiną Gukovskį. Nuo 1898 m. profesoriavo Peterburgo dvasinėje akademijoje. 1908 m. mirė skurde. Palaidotas Kauno miesto kapinėse, vėliau palaikai perkelti į Petrašiūnų kapines.
Tėviškėje, Lembo kaime, atstatyta Kazimiero Jauniaus klėtelė, kuriame įsikūręs memorialinis muziejus (Šilalės Vlado Statkevičiaus muziejaus padalinys).

Nuveikti darbai

Kazimieras Jaunius susistemino lietuvių kalbos tarmes, aprašė priegaides, kūrė naujus gramatikos terminus, tyrė lietuvių kalbos ryšius su kitomis kalbomis. Žymūs rusų kalbininkai F. Fortunatovas ir A. Šachmatovas išrūpino jam valdžios lėšomis apmokamą sekretorių – Kazimierą Būgą, kuris nuo 1906 m. užrašinėjo K. Jauniaus tyrimus. 1897 m. parengė ir išleido lietuvių kalbos gramatiką. Pirmasis lietuvių kalbininkas tyręs baltų ir finougrų kalbų ryšius, taip pat tyrinėjo indoeuropiečių ir semitų kalbų santykius.
1908 m. K. Būga išleido K. Jauniaus paveiktus „Aistiškus studijus“, o 1911 m. – „Lietuvių kalbos gramatiką“, kurią 1916 m. išvertė į rusų kalbą. Tas vertimas iki šiol tebėra svarbus šaltinis, iš kurio užsieniečiai semiasi žinių apie lietuvių kalbą. Šioje gramatikoje įvesti nauji žodžiai – veiksmažodis, dalyvis. Per Kazimierą Būgą, Joną Jablonskį bei kitus žymius kalbininkus K. Jauniaus kalbinė veikla turėjo ypatingą reikšmę literatūrinei lietuvių kalbos raidai.
Joel Robles

Ispanijos klubai

Roblesas gimė Chetafėje ir čia pradėjo lankyti vietinio klubo Getafe CF treniruotes. 2005 m. jis persikėlė į netoliese esantį Madridą ir tapo Atletico Madrid jaunimo klubo nariu. 2009 m. jis pasirašė pirmąjį profesionalų kontraktą su klubu iki 2014 m. ir pirmąjį sezoną praleido žemesnėje lygoje.
Aukščiausioje Ispanijos futbolo lygoje Roblesas debiutavo 2010 m. gegužės 8 d. rungtynėse su R. Sporting de Gijón po to, kai jau po 10 minučių turėjo pakeisti susižeidusį Sergio Asenjo (pagrindinis klubo vartininkas David de Gea šioms rungtynėms nebuvo registruotas). Rungtynės baigėsi rezultatu 1–1.
2011 m. David de Gea pasirašius su tartį su Manchester United, o Sergio Arsenjo išnuomojus kitam klubui, Roblesui buvo suteiktas šansas tapti pagrindiniu komandos vartininku, tačiau jau po 3 rungtynių jo vietą užėmė belgas Thibaut Courtois.
2012 m. Roblesas buvo išnuomotas Rayo Vallecano, po to kai šio klubo pagrindinis vartininkas Dani Giménez patyrė traumą.

Anglijos klubai

2013 m. žiemos transferų laikotarpiu Roblesas buvo išnuomotas Wigan Athletic komandai, su kuria gegužės 11 d. laimėjo FA taurę.
2013 m. vasarą Roblesas už neskelbiamą sumą persikėlė į Everton FC kartu su buvusiu Wigan Athletic treneriu Roberto Martínez ir pasirašė 5 metų sutartį. Gruodžio 26 d. jis debiutavo rungtynėse su Sunderland AFC, po to, kai iš aikštės 26 minutę buvo pašalintas pagrindinis komandos vartininkas Timas Hovardas. Roblesui nepavyko atremti 11 metrų baudinio ir Everton FC pralaimėjo rungtynes rezultatu 0–1. 
Beveik visą karjerą klube Roblesas buvo antrasis vartininkas, tik 2016 m. pradžioje jis tapo pagrindiniu vietoje Timo Howardo, tačiau savo žaidimu neįtikino trenerių, jog galėtų ir toliau būti pagrindinis komandos vartų sargas ir klubas 2017 m. įsigijo Jordan Pickford ir Maarten Stekelenburg. 
2018 m. vasarą jo sutartis su Everton FC baigėsi ir vartininkas paliko komandą.

Sugrįžimas į Ispaniją

2018 m. liepos 5 d. Roblesas pasirašė 4 metų sutartį su Real Betis klubu ir tapo vartininko Pau López dubleriu.

Tarptautinė karjera

Roblesas yra atstovavęs po kartą Ispanijos U-16, U-17, U-23 ir 2 kartus U-21 rinktinėms. Su pastarąja jis 2013 m. laimėjo Europos čempionatą.
Dragon Ball Z

Dragon Ball Z (jap. ドラゴンボールZ = Doragon Bōru Zetto, liet. Drakonų kova Z, trumpinamas DBZ) – daugiaserijinis anime; „Dragon Ball“ tęsinys. Šios serijos yra originali „Dragon Ball“ mangos, kurią kūrė Akira Torijama, paskutinių 26 tomų adaptacija.
„Dragon Ball Z“ serijose tęsiami Goko nuotykiai. Jis suaugo, tapo tėvu ir turi sūnų Gohaną. Po to, kai Gokas sužino, kad yra sajanas, jis žūva, tačiau po treniruočių pomirtiniame gyvenime yra prikeliamas. Gokas apgina Žemę nuo sajano Vedžito ir palieką ją, kad galėtų nugalėti galaktikos tironą Fryzą. Po trejų metų piktoji gyvybės forma Celas surengia kovos menų turnyrą, kad nulemtų Žemės likimą. Kovoje Gokas paaukoja savo gyvybę, bet Gohanas atkeršija už tėvą nukaudamas Celą. Po 7 metų Gokas yra vėl prikeliamas ir kaunasi su magišku padaru Madžin Bū. Po kelių mūšių, Žemės sunaikinimo ir atstatymo, Gokas sunaikina Bū.
DBZ Lietuvoje pirmą kartą buvo rodytas 1997 m. per LNK televiziją.

Manga

„Dragon Ball Z“ serialas yra paremtas „Dragon Ball“ manga komiksais. Kadangi „Dragon Ball Z“ buvo itin populiarus vakaruose, tai manga leidėjas „Viz Media“ pakeitė net pavadinimą, kad išvengtų painiavos.

Prekiavimas

Prekyba „Dragon Ball Z“ prekėmis buvo sėkminga dėl didžiulio amerikiečių susidomėjimo, buvo atlikta pardavimų už daugiau kaip 3 milijardus dolerių 1986–2000 m. laikotarpyje.
Uhu

Istorija

Mingų dinastijos laikais Uhu iškilo kaip svarbus uostas ir prekybos ryžiais centras. Miesto apylinkės garsėjo vaizdingais kraštovaizdžiais – juos aprašė garsūs kinų poetai Li Bajus, Sie Tiao, Du Mu.
Citrinas

Citrinas – reta, geltonos ar gelsvos spalvos kvarco atmaina.
Dirbtiniu būdu citrinas dažniausiai gaunamas kaitinat ametistą ar dūminį kvarcą. Jau viduramžiais taip buvo daromi citrinai.
Mineralas taip pavadintas nes yra geltonos spalvos, kurią įgauna dėl geležies priemaišų. Šio brangakmenio spalva gali kisti dėl šilumos ar saulės spindulių poveikio. Gali būti geltonas, geltonai rudas, citrinos geltonumo, geltonai oranžinis.

Radimvietės

Gamtoje citrinas randamas retai. Didžiausius išteklius turi Brazilija. Svarbus citrino tiekėjas – Madagaskaras. Vyno geltonumo citrinas randamas Rusijoje Urale, centriniame Kazachstane. JAV – Kolorade, Niu Hempšyre, Šiaurės Karolinoje. Europoje atskirų radimviečių yra Čekijoje, Ispanijoje, Prancūzijoje, Škotijoje.
Vašingtone Smitsono institute saugomi 2258, 1180 ir 783 karatų citrinai.
1996 m. Čarkhi Dadri aviakatastrofa

Boeing 747-168B

Saudo Arabijos oro linijų Boeing 747-168B lėktuvas, registracijos numeris HZ-AIH, išskrido iš Delio į Dahraną, 18:32 vietos laiku, su 312 keleiviais. Boeing 747-168B įgulą sudarė pilotas Khalidas Al Šubaily, antrasis pilotas – Naziras Khanas.

Iljušin Il-76TD

Kazachstano oro linijų lėktuvas Iljušin Il-76TD, registracijos numeris UN-76435, išskrido iš Šymkento į Delį. Kapitonas – Genadijus Čerepanovas, antrasis pilotas Ermekas Džangirovas.

Eiga

Iljušin Il-76TD lėktuvui buvo liepta nusileisti iki 15 tūkst. pėdų aukščio, o Boeing, keliaujančiam priešinga kryptimi, buvo liepta pakilti į 14 tūkst. pėdų aukštį. Maždaug po aštuonių minučių, Iljušin pilotai pranešė, kad pasiekė 15 tūkst. pėdų aukštį, bet iš tikrųjų jis buvo mažesnis - 14,5 tūkst. pėdų ir vis dar mažėjo. Dispečeris bandė susisiekti su Iljušin pilotais, tačiau negavo jokio atsakymo. Abu lėktuvai susidūrė. „Boeing“ iš karto rėžėsi į žemę, o Iljušin tapo nekontroliuojamas, kol nukrito lauke.

Tyrimas

Tyrėjai ištyrė, kad dėl avarijos buvo kaltas Kazachstano pilotas, nesilaikė nurodyto aukščio. Kazachstano orlaivių pilotai neturėjo pakankamų anglų kalbos žinių. Taip pat buvo įrodyta, kad lėktuvai susidūrė tarp debesų ir tai galėjo sumažinti matomumą.
Taip pat aviacijos tarnybos įpareigojo Indiją naudoti eismo avarijų išvengimo sistemą (TCAS).
Geffen Records

Pradžia

„Geffen Records“ buvo įkurta 1980 metais. Kompaniją įkūrė David Geffen, kuris taip pat 1970 m. įkūrė kitą įrašų kompaniją „Asylum Records“. Geffen kartu su „Warner Bros. Records“ pagalba sukūrė „Geffen Records“. „Warner“ finansavo kompanijos išlaidas, o Geffen tapo valdytoju.
„Geffen Records“ pirmasis atlikėja buvo disko žvaigždė Donna Summer, kurios auksinis albumas „The Wanderer“ tapo pirmuoju kompanijos išleistu įrašu. Kitas išleistas įrašas buvo „Double Fantasy“, kurį atliko John Lennon ir Yoko Ono. Tai buvo pirmasis Lennon albumas su nauja medžiaga. Po dviejų dienų, kai albumas pasiekė topus, Lennon buvo nužudytas Niujorke. Albumas tapo pirmuoju „Geffen“ #1 vietos albumu ir buvo parduotas kelių milijonų tiražu (dabar albumo teisės priklauso „EMI“).
„Geffen Records“ kiti garsūs atlikėjai buvo: Quarterflash, Oxo, Asia, Wang Chung, Kylie Minogue ir Sammy Hagar.
Per trumpą laiką su „Geffen Records“ pasirašė labai garsios muzikos ikonos, tokios kaip Elton John, Cher, Don Henley, Joni Mitchell, Neil Young, Peter Gabriel ir Jennifer Holliday. Dešimtmečio pabaigoje kompanija pradėjo daugiau eksploatuoti roko muziką. Garsūs roko muzikantai pasirašę su „Geffen“ buvo: Whitesnake (tiktai JAV), Guns N' Roses, Tesla ir Aerosmith. Paskui, 1990 metais, „Geffen“ sukūrė subsidiarinę įrašų kompaniją „DGC Records“, kuri labiau sutelkė dėmesį į kitus muzikos žanrus ir vėliau paskatino alternatyvaus roko iškilimą.
Gunibas

Istorija

1859 m. aūlą sugriovė nuošliauža. 1862 m. Gunibo aūlo vietoje rusai pastatė tvirtovę. Joje buvo kareivinės, cerkvė, paštas.
Gvanakastės provincija

Geografija

Provincija ribojasi su Alachuelos provincija rytuose, su Puntarenaso provincija – pietuose, su Nikaragva – šiaurėje. Iš vakarų skalauja Ramusis vandenynas. Provincija apima šiaurinę Nikojos pusiasalio ir Nikojos įlankos dalį, toliau į šiaurę įsiterpia Papagajo įlanka. Paviršius kalnuotas, per provinciją driekiasi Gvanakastės Kordiljera, aplink Tempiskės upę pyti lygumos, o Nikojos pusiasalis kalnuotas. Per metus iškrenta 1500–2000 mm kritulių. Provincijai priklauso dalis Arenalio ežero. Yra 7 nacionaliniai parkai.
Šventvietė

Šventvietė – vieta, išsiskirianti savo šventumu. Paprastai tai kokia išskirtinė vieta, kuri gali būti suvokta kaip pasaulio ašis – kalnas, išskirtinis medis, akmuo, šaltinis, kalnų perėja, ola, miškas ir kt. Šių vietų šventumą įtvirtina mitinės istorijos, padavimai, legendos. Tokios vietos paprastai tampa religinių apeigų vietomis, piligrimystės taškais. Šventvietėse dažnai statomos šventyklos.
Baltų šventvietės – alka (alkakalnis), šventoji giraitė ir kt.
Teterovas

Istorija

Apgyvendintas nuo senovės. Jau VIII a. čia būta gyvenvietė. Tuo metu čia gyveno slavų gentis užpėnėnai. Vėliau kraštas buvo kolonizuotas atėjūnų vokiečių ir germanizuotas.
Nuo 1999 m. bendradarbiaujama su Lietuvos miestu Šiauliais.
Istiklol Dušanbe

Istorija

Įkurtas 2007 m. Nuo 2009 m. žaidžia aukščiausioje šalies futbolo lygoje.
Įgulos kalnas

Kernavės kultūrinis rezervatas

Kernavės archeologinė vietovė – valstybinis Kernavės kultūrinis rezervatas, įkurtas 1989 m., nuo 2004 m. liepos mėn. yra UNESCO Pasaulio paveldo sąraše. Archeologinių paminklų kompleksą sudaro daugiau nei 50 archeologijos, istorijos ir kultūros paminklų: piliakalnis – Aukuro kalnas, du priešpiliai – Mindaugo sostas ir Lizdeikos kalnas, papilys – Įgulos kalnas, (piliakalniams vardai sugalvoti XIX a.), apie 0,4 km į pietryčius nuo jų esantis Kriveikiškio piliakalnis, taip pat Kernavės kapinynas, Kernavės pilkapynas ir Kernavės gyvenvietės.

Piliakalnis

Papilys įrengtas aukštumos kyšulyje į šiaurės vakarus nuo piliakalnio, už 15 m gylio, 80 m pločio natūralaus griovio. Jo aikštelė netaisyklingo trikampio formos, pailga rytų – vakarų kryptimi, 180x100 m dydžio. Jos šiauriniame ir šiaurės vakarų pakraščiuose supiltas 150 m ilgio, 3,5 m aukščio, 10 m pločio lanko formos pylimas, kurio išorinis 6 m aukščio šlaitas leidžiasi į 20 m pločio, 3 m gylio griovį. Pietiniame šlaite, 10 m žemiau aikštelės yra 5 m pločio terasa. Šlaitai statūs, 25-30 m aukščio. 
Papilio šiaurės rytų pusėje ant pylimo, griovyje ir aikštelėje auga paskiri medžiai.

Aplinkiniai piliakalniai

Janionių  piliakalnis 13 km 
Paparčių piliakalnis 7 km
Šeimyniškėlių  piliakalnis 74 km 
 Bartkūnų piliakalnis 27 km 
Dainių piliakalnis 17 km
Šeimyniškių  piliakalnis 97 km 
Laužiškio piliakalnis 26 km 
 Sadūniškių piliakalnis 14 km
Žaslių piliakalnis 16 km 
 Mančiūnų piliakalnis 16 km
Bernotų piliakalnis 29 km 
 Veršiobalio piliakalnis 10 km
Latvių piliakalnis 3 km 
 Kalninių Mijaugonių piliakalnis 18 km
Paalkių piliakalnis 3,5 km 
Bražuolės piliakalnis 21 km 
 Trakų salos pilis 25 km
Kriveikiškio piliakalnis 0,4 km 
 Bielazariškių piliakalnis 7 km 
 Gedimino pilis 35 km
Pastaba: 
 Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Chichonas

Istorija

Romėnų laikais miestas vadinosi Gigia. VIII amžiuje jį užėmė maurai, tačiau netrukus jį vėl atsiėmė krikščionys. 1395 m. miestą nusiaubė gaisras. 1480 m. pradėtas statyti uostas, XVI a. 2-ojoje pusėje sutvirtintas, 1788 m. papildomai įrengtas.
Pilietinio karo metu 1937 m. spalį miestą užėmė nacionalistų pajėgos.

Sportas

Mieste 1982 m. vyko XII pasaulio futbolo čempionatas. Žymiausias klubas yra R. Sporting de Gijón.
Fort Ševčenka

Istorija

Gyvenvietė įkurta 1846 m. kaip rusų Novopetrovskojės tvirtovė (Новопетровское укрепление). 1857 m. vietovė pervadinta Fort Aleksandrovsku (Форт-Александровский). 1899 m. suteiktas miesto statusas. 1939 m. miestas pervadintas Taraso Ševčenkos garbei.
Šiaulių geležinkelio stotis

Šiaulių geležinkelio stotis – geležinkelio stotis šiaurės Lietuvoje.
Adresas: Dubijos g. 44, LT-77153 Šiauliai.
Amherų regionas

Administracinis skirstymas

Amherų regionas padalintas į 10 administracinių zonų ir vieną specialiąją zoną (Bahirdarą). Regione yra 105 voredos.
2001 m. Europos krepšinio čempionatas

XXXII Europos krepšinio čempionatas vyko 2001 m. rugpjūčio 31 d. – rugsėjo 9 d. Turkijoje (Ankaroje, Antalijoje ir Stambule). Tai pats nesėkmingiausias Lietuvos vyrų krepšinio rinktinės pasirodymas Europos krepšinio čempionatuose. Lietuvos rinktinė, aštuntfinalyje pralaimėjusi Latvijos rinktinei, iš tolimesnės kovos iškrito ir užėmė 9-12 vietą.
Hyakunin

Hyakunin (hyakunin-kumite arba 100 priešininkų kova) - 100 raundų kova su 100 priešininkų, kurie keičiasi tarpusavyje kas dvi minutes. Hyakunin yra vienas pačių sunkiausių karatė išbandymų (testų).

Istorija

Kiek yra žinoma, hyakunin išbandymas yra priimtas tik kiokušin-karatė.
Pirmuoju testo sudarytoju yra laikomas ken-jitsu meistras Yamaoka Tesyu (1836 – 1888), o šį testą įvedė kiokušin stiliaus kūrėjas Masutatsu Oyama. Kurdamas kiokušin jis stengėsi sukurti tokią sistemą, kuri leistų žmogui pasijausti aukščiau savęs, paverstų kūną ir dvasią geležimi, išeiti iš už savo galimybių ribų ir tokiu būdu pažinti absoliučią tiesą – kyokushin. Dėl jo užsispyrimo ir atkaklumo Oyama buvo vadinamas „demonu“. Šiuose išbandymuose jis buvo jau nebe pirmasis.
Pasak legendos, Oyama nusprendė atlikti tikrosios jėgos testą ir kovoti prieš 100 kovotojų kasdien, 3 dienas iš eilės. Šį stebinantį žygdarbį Oyama atliko netrukus po intensyvių treniruočių kalnuose, prieš įžymiąją kovą su buliais. Šiose kovose dalyvavo jo patys stipriausi ir pajėgiausi mokiniai. Kiekvienas iš jų, pagal tam tikrus apskaičiavimus turėjo pravesti 4 kovas su Sensei, bet daugeliui iš jau pirmasis ratas baigėsi taip blogai, kad kovoti prieš priešininką antrą kartą jie jau fiziškai nesugebėdavo, tokie stiprūs buvo didžiojo meistro smūgiai.
Parodęs šį puikų pavyzdį savo mokiniams, Masutatsu Oyama norėjo hyakunin - kumite padaryti netgi privalomuoju iššūkiu norintiems pasiekti 4 ar 5 Dan (kiokušin meistriškumo lygiai), bet vėliau suprato, kad šis išbandymas galėjo tik padėti tapti tikru fanatiku, visokeriopai atsidavusiam karatė mokslui, o tokių visame pasaulyje gali būti tik keletas žmonių.
Oyamai teko atsisakyti įvesti „prievolę“ savo geriausiems mokiniams išbandyti savo valią ir kūną, bet Oyama vis tiek specialiai mokėti karatė kovotojus nugalėti visus sunkumus kovoje prieš 100 kovotojų. Greitai Oyama suprato, kad pagrindiniu elementu čia buvo ne fizinis talentas, kurio galima būtų išmokti, bet pats gyvenimo požiūris – nepalenkiama valios jėga, drąsa ir įsitikinimas – Osu dvasia aukščiausioje savo formoje.
Karate kovotojas turi ne tik šiaip sau ištverti 100 kovų, bet ir įvykdyti tam tikrus reikalavimus: nukritęs jis negali gulėti daugiau nei 5 sekundes, o nedelsiant pašokti ir privalo nugalėti daugiau nei 50 kovų. Nedaugelis tam ryžosi, ir tie, kurie rado savyje drąsos, daugiausia kentėjo pralaimėjimus. Todėl per visą hyakunin - kumite gyvavimo laiką tik nedaugelis kovotojų sugebėjo išlaikyti šį patį žiauriausią testą.
Hyakunin idėją suorganizuoti daugelio priešininkų kovas pasiskolino ir kitų kovos menų meistrai, tarp jų ir vienas iš pačių žinomiausių dziudo meistrų Masahiko Kimura.
Fistingas

Fistingas (nuo angl. fist „kumštis“, dar vadinama digitacija) – sekso forma, kuomet partneris į moters makštį įkiša pirštus (gali net penkis, kas yra įmanoma kuomet moteris yra labai stipriai sujaudinta ir makštis yra labai slidi bei elastinga (sudrėkusi)).

Istorija

Kaip sekso technika pirmąkart aprašyta San Franciske (JAV) apie 1960-1970 m. Tačiau dar Biblijos dalis Giesmių giesmė sukelia aliuzijas į fistingą: liet. „Mano mylimasis įkišo ranką pro velkės skylę, ir aš suvirpėjau, kad jis arti“ , tuo tarpu angliškajame vertime „My beloved put in his hand by the hole of the door, and my bowels were moved for him.“ , kur „my bowels were moved for him“ reiškia mano žarnos pajudėjo dėl jo.
Indo-graikų karalystė

Šiaurės Indijos užkariavimas

Savo įsiveržimą į Šiaurės Indiją Demetrijus pradėjo 180 m. pr. m. e., po to, kai Maurjų imperijos dinastiją nuvertė Pušjamitra Šunga, pradėjęs savo Šungų dinastiją (185-78 m. pr. m. e.). Graikai įsiveržė iki pat sostinės Pataliputros (dab. Patna) Rytų Indijoje. Strabonas (15.698) rašė: „Tie, kurie atėjo su Aleksandru, priėjo iki Gango ir Pataliputros“.
Indų metraščiai taip pat rašo apie graikų užpultus Mathuros, Pančalos, Saketos ir Pataliputros miestus. Pietuose graikai užėmė Sindo ir Gudžarato regionus, o po to strateginį Barigazos uostą (Bharučas), apie ką rašo Strabonas ir kiti autoriai bei yra atvaizduota Apolodoto I-ojo monetose. Labiau tikėtina, kad sritys į rytus nuo Pendžabo buvo užimtos vėliau, antroje amžiaus pusėje karaliaus Menandro. Sirkapo miestas šiuolaikinio Pakistano šiaurės vakaruose greičiausiai buvo pastatytas Demetrijaus. Pagal savo struktūrą miestas atitinkam graikų miestų statybos standartus. Ten taip pat atrasta nemažai helenistinės kultūros daiktų, tarp jų graikų-baktrų karalių monetos ir ant akmens atvaizduotos graikų mitologijos scenos.

Skitų antpuoliai

Nuo I a. pr. m. e. pradžios valstybė iš vakarų (Drangianos) buvo puldinėjama indo-skitų, kurie keletą kartų nusiaubė sritis. Nuo I a. pr. m. e. vidurio skitai aktyviai veržėsi į karalystės teritoriją, kol galiausiai graikai-baktrai teliko valdyti tik ryčiausiose teritorijose (Pandžabe aplink Mathurą). 10 m. vienas skitų vadų paėmė paskutinįjį graikų-baktrų avanpostą Mathuroje ir valstybė nustojo egzistuoti.
Dombrova Michalkai

Istorija

Nuo XIX a. pabaigos kaimas priklausė Dombrovos bajorkaimiui, Šepetovo valsčiui, Dombrova Vielkos parapijai. 1827 m. kaime buvo 21 namas ir 125 gyventojai. 1921 m. kaime buvo 39 namai ir 235 gyventojai, iš kurių 113 vyrai ir 122 moterys. 234 gyventojai buvo lenkai ir 1 gudas.
Bėlė

Istorija

1596 m. minimas Bėlės dvaras.